Poštovane ravnateljice i ravnatelji,

na mrežnim stranicama Ministarstva znanosti i obrazovanja objavljeni su rasporedi nastavnih sati za izvođenje nastave na daljinu, kao i rasporedi emitiranja obrazovnih sadržaja putem televizijskih programa.

**Molimo vas da obratite pažnju na vrijeme početka nastave za pojedine razrede kako se ne bi zagušili servisi na kojima su otvoreni vaši virtualni razredi.**

**Osnovna škola**

* 9:00 5. razred
* 9:15 6. razred
* 9:30 7. razred
* 9:45 8. razred

**Srednja škola**

* 13:00 4. razred
* 13:15 1. razred
* 13:30 2. razred
* 13:45 3. razred

MZO će isporučivati osnovni raspored sati za cijelu Hrvatsku za sve učitelje i nastavnike koji nemaju spremna online predavanja. **Ako nastavnik ima gotova svoja predavanja, njegovi učenici ne moraju pratiti sadržaj koji je isporučio MZO, nego predmetni nastavnik u virtualnom razredu isporučuje sadržaj i aktivnost.**

Pozivamo sve nastavnike da snimaju sadržaje te da nam svoja uspješna video predavanja u trajanju od 15 minuta dostave na kurikulum@mzo.hr kako bismo i drugima omogućili njihovo korištenje. Potrebno nam je preko 300 video lekcija tjedno.

**OBAVEZNO  upoznajte s navedenim sve vaše djelatnike, objavite raspored na mrežnim stranicama vaše škole kako bi razrednici mogli obavijestiti učenike.**

[**Mrežna stranica MZO Nastava na daljinu, raspored.**](https://mzo.gov.hr/vijesti/nastava-na-daljinu-raspored/3597)

Pozdrav,
Lidija Kralj, pomoćnica ministrice